בס"ד

**משימת סיכום דמותו של גדעון – לכיתות י'**

**חלק ראשון –**

**1. שאלה בסגנון בגרות:**  
עיין בפרק ו', פסוק לט.

א. (1) מה מבקש גדעון בפסוק זה, והאם נענתה בקשתו?

(2) בקשתו של גדעון בפסוק זה מעוררת תמיהה, לאור ציווי התורה בדברים ו', ט"ז.

מהי התמיהה? הצע דרך אחת ליישובה.

ב. האברבנאל: "ותהיה בחינתו וכוונתו על הנס השני שבהיותו גדעון דומה לגיזת הצמר במיעוטו ורפיונו"

האברבנאל מוצא סמליות באות השני. מה מסמלת גיזת הצמר?

ג. האם נוכל להשתמש במילים "**מיעוטו ורפיונו**", כדי לאפיין את גדעון בכל תקופת שליחותו כמושיע? נמק את תשובתך, ובסס אותה על פסוקים מתאימים (לפחות שלושה פסוקים).

**2. שאלות כלליות:**

1. מה הניע את גדעון להיכנס לתהליך המלחמה? (מה או מי השפיע עליו?) בסס דבריך על 3 ציטוטים מהפרקים.
2. מה הקשיים שאיתם היה צריך גדעון להתמודד מול עצמו ומול הסביבה כחלק מההכנות והשלבים שלפני המלחמה? [כתוב שני קשיים חיצוניים ושני קשיים אישים – צטט לגבי כל אחד מהם פסוקים שמוכיחים את דבריך והסבר בקצרה את הקושי במילים שלך]
3. האם נכון לומר שההחלטות של גדעון להפוך לשופט ומושיע התקבלו במצב של חוסר ברירה? הסבר!
4. כתוב שתי שאלות נוספות על דמותו של גדעון / מעשיו / תכונותיו וכדומה שעולות לך כסיכום ללימוד של דמות זו ((שאינן טכניות, כמו: מתי זה קרה? איפה זה קרה?) – ענה על השאלות שכתבת תוך ביסוס הדברים על הכתוב והנלמד בכיתה.

**עד כאן להגיש עד לתאריך – ג' בתשרי התשפ"א**

**חלק שני- הפנמה – ריאיון – ניתן לעבוד בקבוצות עד שלושה אנשים.**

**ראיון לדוגמה לפני ביצוע הראיון שלכם ניתן לצפות בקישור:**

[**https://drive.google.com/file/d/0B51coY0qLFtCZ3gxX0tJMXQ2VGM/view**](https://drive.google.com/file/d/0B51coY0qLFtCZ3gxX0tJMXQ2VGM/view)

עליכם למצוא דמות – קצין בצבא בקבע או בסדיר שמכיר את דמותו של גדעון השופט ולראיין אותו על דמות זו. משימה זו נעשת בשלשות, והיא מורכבת משני שלבים:  
א. כתיבת שאלות לראיון [לפחות שמונה שאלות – שמתייחסות לנקודות משמעותיות לגבי גדעון כמצביא צבאי ולוחם שחשוב לשאול קצין בצבא עליהם.  
ב. לאחר קבלת אישור שלנו על השאלות – לבצע את הראיון – ולצלמו!

ולהגיש במייל קובץ ווידאו של הראיון.

מטרתכם בריאיון היא כפולה:

1. להרחיב נקודה ספציפית בתוך הסיפור הגדול שלמדנו עד עתה.
2. להביא את הסיפור שלמדנו בתנ"ך לתוך החיים שלנו – ולחשוב כיצד דמותו של גדעון הופכת לרלוונטית לחיינו בתקופה זו.

**הגישו לבדיקה:**

1. את השאלות לריאיון בזוגות – לקבלת אישור – **להגיש עד לתאריך – י' בתשרי התשפ"א הגישה קבוצתית בזום.**
2. את קובץ הצילום של הריאיון – **להגיש עד לתאריך – י' מרחשון התשפ"א**
3. רפלקציה - נספח שלכם: פסקה נוספת מה נגע בכם? מה יישאר בכם מן המשימה הזו? הגשה סופית  **י' מרחשון התש"ף**
4. **החוברת שבאתר היא הבסיס למבחן בכתב.**

**בהצלחה**

**מחוון**

|  |  |  |  |  |  |
| --- | --- | --- | --- | --- | --- |
|  | ניקוד אפשרי | ביצוע מיטבי | ביצוע חלקי | בתחילת הדרך | ניקוד בפועל |
| חלק ראשון  40 נקודות | 30 | נכתבו תשובות רחבות ומקיפות | נכתבו תשובות חלקיות | התשובות אינן מספקות. נכתבו תשובות לחלק מהשאלות בלבד. |  |
|  | 10 | נכתבו שתי שאלות נוספות. השאלות מעניינות ומשמעותיות. | נכתבה שאלה אחת נוספת,  או: השאלות פשוטות וברורות מאליהן. | לא נכתבו שאלות נוספות. |  |
|  | 10 | לפחות ארבע תשובות בוססו על פסוקים מתאימים, ולפחות בשתי תשובות צוטטו פירוש או מדרש מתאימים. | הביסוס בפסוקים ובמדרשים/פרשנים חלקי ואינו תואם את ההנחיות.  או: הפסוקים/הפרשנים לא מתאימים לתשובה. | אין ביסוס בפסוקים ובמדרשים/פרשנים |  |
| חלק שני  50 נקודות | 20 | התקיים ראיון עם דמות מתאימה. הריאיון מתועד, וכולל לפחות 8 שאלות. נשאלו שאלות מקיפות ומעמיקות על הדמות והבנתה | התקיים ראיון עם דמות מתאימה. הריאיון מתועד באופן חלקי, וכולל 3-7 שאלות.  לק מהשאלות טכניות וחלקן מעמיקות | התקיים ראיון, נשאלו שאלות מעטות ושאלות טכניות בלבד |  |
|  | 15 | הנספח מקיף ומתאר את הזיקות בין הסיפור האישי של הדמות לבין הדמות של גדעון.  קיימת התייחסות לחמש נקודות לפחות של דמיון, שוני, השפעה. | הנספח קצר וחלקי,  או: הנספח מתייחס לשלוש-ארבע נקודות השוואה | לא נכתב נספח,  או: הנספח מתייחס לעד שתי נקודות של השוואה |  |
|  | 5 | קיימת התייחסות משמעותית לקול אישי- מה במשימה נגע בי (חלק זה הוא אישי ולא קבוצתי) | נכתבה התייחסות אישית קצרה וללא הסבר | לא נכתבה התייחסות אישית |  |
| עבודת צוות  (הערכה עצמית) | 5 | הזוג/קבוצה פעלו יחד, כל המשתתפים תרמו את חלקם | חלק מחברי הקבוצה תרמו יותר מאחרים באופן ניכר | לא התקיימה עבודת צוות. |  |
| הגשה | 5 | המשימה הוגשה במועד.  ההגשה אסטטית  נעשתה הגהה | המשימה הוגשה באיחור של עד שלושה ימים.  ההגשה מסודרת, אך קיימות שגיאות (נעשתה הגהה חלקית) | המשימה הוגשה באיחור של מעל שלושה ימים.  או: ההגשה לא מסודרת,  קיימות שגיאות רבות |  |